Prijedlog Odluke:
Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), odredbi Zakona o zaštiti životinja („ Narodne novine“, broj 102/17 i 32/19) i članka 31. Statuta Općine Ervenik („Službeni vjesnik Šibensko-kninske županije“ br. 1/21) i („Službeno glasilo Općine Ervenik“ br 29/25) na 7. sjednici održanoj dana 17.9.2026. godine, donosi

									 

ODLUKU
o uvjetima i načinu držanja domaćih životinja

I .OPĆE ODREDBE
Članak 1.

Ovom odlukom utvrđuju se uvjeti i način držanja domaćih životinja na području Općine Ervenik (u daljnjem tekstu: Odluka), a kojih su se dužni pridržavati posjednici životinja.

Članak 2.

Pojedini pojmovi, u smislu ove Odluke, imaju sljedeće značenje:

1.	domaće životinje su životinje koje je čovjek pripitomio i udomaćio i koje uzgaja radi proizvodnje hrane, hrane za životinje i nusproizvoda životinjskog podrijetla koji nisu za prehranu ljudi (u daljnjem tekstu: nusproizvodi) te u druge gospodarske svrhe,

2.	držanje domaćih životinja podrazumijeva njihov uzgoj, reprodukciju i boravak u gospodarskim stočarskim objektima, te na poljoprivrednom i šumskom zemljištu,

3.	posjednik domaćih životinja je svaka pravna ili fizička osoba koja je kao vlasnik, korisnik ili skrbnik/čuvar stalno ili privremeno odgovorna za zdravlje i dobrobit životinje.

4.	javnoprometne površine ( javne ceste, nerazvrstane ceste, trgovi, mostovi, parkirališta, pločnici, nogostupi, pješačke i biciklističke staze, stajališta javnog prijevoza i slične površine.

Članak 3.

Domaćim životinjama u smislu članka 2. stavka 1. ove Odluke smatraju se:
- kopitari (konji, mazge, magarci i mule)
- papkari (goveda, ovce, koze i svinje)
- perad (kokoši, pure, guske, patke i ostala perad)
- glodavci (kunići …)
- pčele i druge životinje koje se drže za potrebe domaćinstva.

Odredbe ove Odluke ne odnose se na pse, mačke, divlje životinje i životinje za društvo (kućne ljubimce), te napuštene i izgubljene životinje čije je držanje i zbrinjavanje regulira posebnom Odlukom.

II. UVJETI I NAČINI DRŽANJA DOMAĆIH ŽIVOTINJA

Članak 4.

Posjednik domaće životinje (u daljnjem tekstu: posjednik) može držati iste na poljoprivrednim i šumskim površinama, na vlastitom zemljištu ili zemljištu za koje ima ugovoren neki od oblika zakupničkih odnosa.

Zemljište na kojem se drže domaće životinje mora biti ograđeno ogradom dovoljne visine i čvrstoće da je životinje ne mogu preskočiti i samovoljno napustiti.

Životinje iz članka 3. ove Odluke moraju se držati u uvjetima i objektima izgrađenim za tu svrhu.  Ti objekti moraju ispunjavati sanitarno tehničke i higijenske uvjete.



Članak 5.

U osiguravanju uvjeta za držanje domaćih životinja, posjednik domaćih životinja dužan je posebice: 

a) izgraditi i održavati odgovarajući objekt odnosno nastambu u skladu sa potrebama 
pojedine životinjske vrste, 
b) osigurati odgovarajuću hranu i vodu u potrebnim količinama, te brinuti o zdravstvenom stanju životinja
c) učiniti sve dijelove prostora dostupnima za održavanje i čišćenje te omogućiti 
nesmetanu brigu o domaćim životinjama, 
d) osigurati nesmetano kretanje domaćih životinja u skladu s potrebama i s obzirom na 
životinjsku vrstu, 
e) onemogućiti bijeg domaće životinje, 
f) sprječavati širenje neugodnih mirisa i buke na okolicu, 
g) redovito čistiti životinjski otpad. 

Članak 6.

Držanje i kretanje domaćih životinja zabranjeno je:
a) na javnim površinama
b) u zaštićenom pojasu javnih cesta
c) na zaštićenom području oko izvorišta pitke vode
d) u pojasu oko groblja i objekata javnog sadržaja na udaljenosti manjoj od 50 metara
e) u centrima svih naseljenih mjesta na području Općine Ervenik
Članak 7.

Posjednik domaćih životinja koje su se kretale prometnicama na području Općine Ervenik dužan je očistiti onečišćenje izmetom koje su domaće životinje ostavile na prometnicama.



Članak 8.

Zabranjeno je: 
a) napuštanje životinje, izbacivanje van dvorišta ili van objekata za držanje životinja, 
b) zlostavljanje životinja (izgladnjivanje, udaranje), 
c) organiziranje borbi životinja i sudjelovanje životinja u tim borbama, 
d) ostavljanje lešina i dijelova životinja na javnim površinama, a posebice u kontejnerima za komunalni otpad. 


III. NADZOR NAD PROVOĐENJEM MJERA

[bookmark: _Hlk231896791]Članak 9.

Nadzor nad provođenjem ove Odluke provodi veterinarska i stočarska inspekcija, a prema svojim nadležnostima i komunalni redar, sukladno Zakonu o komunalnom gospodarstvu.

Članak 10.

Domaće životinje koje se drže protivno odredbama ove Odluke uklanjat će se rješenjem navedenih inspekcijskih tijela o trošku posjednika domaćih životinja.




IV. KAZNENE ODREDBE
Članak 11.

Za učinjeni prekršaj ako postupa protivno odredbama ove Odluke, novčanom kaznom kaznit će se:
· pravna osoba  u iznosu od 1.000,00 eura
· odgovorna osoba u pravnoj osobi u iznosu od 700,00 eura
· fizička osoba - vlasnik OPG-a i posjednik domaće životinje u iznosu od 50,00-500,00 eura u ovisnosti o zatečenom stanju na terenu u trenutku uviđaja.

Članak 12.

Za prekršaje iz ove Odluke, komunalni redar je ovlašten naplatiti novčanu kaznu na mjestu počinjenja prekršaja, uz izdavanje potvrde, sukladno zakonu, Odluci o komunalnom redu i ovoj Odluci.

Ako počinitelj prekršaja ne pristane platiti novčanu kaznu na licu mjesta počinjenja prekršaja, izdat će mu se obavezni prekršajni nalog, s uputom da novčanu kaznu mora platiti u roku od osam dana od dana uručenja odnosno dostave prekršajnog naloga.


V. PRIJELAZNE I ZAVRŠNE ODREDBE

Članak 13.

Posjednici domaćih životinja dužni su uskladiti uvjete, način i mjesto držanja domaćih životinja prema odredbama ove Odluke u roku od 30 dana od stupanja na snagu ove Odluke.

Ova odluka stupa na snagu osmog dana od dana objave u Službenom glasilu Općine Ervenik.

PREDSJEDNICA OPĆINSKOG VIJEĆA:

